CELEX: 32012D1221(01)
Language: da
Date: 2012-12-19 00:00:00
Title: Kommissionens afgørelse af 19 december 2012 om ændring af afgørelse af 30. juli 2010 for så vidt angår dens anvendelse og sammensætningen af Forummet på Højt Plan for en Bedre Fungerende Fødevareforsyningskæde

21.12.2012   
            
            
               DA
            
            
               Den Europæiske Unions Tidende
            
            
               C 396/17
            
         KOMMISSIONENS AFGØRELSE
   af 19 december 2012
   om ændring af afgørelse af 30. juli 2010 for så vidt angår dens anvendelse og sammensætningen af Forummet på Højt Plan for en Bedre Fungerende Fødevareforsyningskæde
   2012/C 396/06
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, og
   ud fra følgende betragtninger:
   
               (1)
            
            
               Kommissionens afgørelse af 30. juli 2010 om oprettelse af Forummet på Højt Plan for en Bedre Fungerende Fødevareforsyningskæde (1) finder anvendelse indtil den 31. december 2012.
            
         
               (2)
            
            
               Forummet har bidraget til at øge konkurrenceevnen i EU's agrofødevareværdikæde ved at følge gennemførelsen af anbefalingerne fra Gruppen på Højt Plan om Fødevareindustriens Konkurrenceevne og af de initiativer, som Kommissionen foreslår i sin meddelelse «En bedre fungerende fødevareforsyningskæde i Europa» (2). Forummet har anbefalet yderligere målrettede foranstaltninger, der skal gennemføres. Der må følges op på disse initiativer. Arbejdet i Forummet på Højt Plan for en Bedre Fungerende Fødevareforsyningskæde bør derfor fortsætte efter den 31. december 2012.
            
         
               (3)
            
            
               Forummets medlemmer bør udvides til at omfatte nationale myndigheder fra samtlige medlemsstater for at fremme udvekslingen af god praksis og for at udvide forummets rækkevidde. Private organisationers medlemskab bør revurderes på grundlag af en offentlig indkaldelse af ansøgninger for at sikre en ligelig fordeling af de forskellige interessenter —
            
         VEDTAGET DENNE AFGØRELSE:
   Eneste artikel
   I afgørelse af 30. juli 2010 foretages følgende ændringer:
   
               1)
            
            
               I artikel 4 foretages følgende ændringer:
               
                           a)
                        
                        
                           Stk. 1 affattes således:
                           «1.   Forummet består af højst 50 medlemmer.»
                        
                     
                           b)
                        
                        
                           Stk. 3 affattes således:
                           «3.   Medlemsstaternes myndigheder udpeger deres repræsentant i den forberedende gruppe, jf. artikel 5, stk. 2.
                           De øvrige medlemmer udpeges af generaldirektøren for Generaldirektoratet for Erhvervspolitik fra organisationer med kompetence inden for de områder, der er omhandlet i artikel 2 og 3, og som har reageret på en indkaldelse af ansøgninger. Disse organisationer udpeger deres repræsentanter i forummet og i forberedelsesgruppen, jf. artikel 5, stk. 2.
                           Kommissionen kan nægte at godkende en repræsentant udpeget af en organisation, hvis den mener, at udpegningen på grundlag af begrundede årsager, der blev fastsat, da gruppen blev oprettet, eller i forretningsordenen for gruppen, ikke er hensigtsmæssig. I sådanne tilfælde anmodes den pågældende organisation om at udpege en anden repræsentant.»
                        
                     
         
               2)
            
            
               Artikel 7 affattes således:
               «Artikel 7
               Anvendelse
               Denne afgørelse anvendes indtil den 31. december 2014.»
            
         
      Udfærdiget i Bruxelles, den 19. december 2012.
      
         
            På Kommissionens vegne
         
         Antonio TAJANI
         
            Næstformand
         
      
   
   
      (1)  EUT C 210 af 3.8.2010, s. 4.
   
      (2)  KOM(2009) 591 of 28.10.2009.